[{"text_idx": "#000000", "text": "Kraanivesi on va\u0308rske, ka\u0308ttesaadav, pakendamata, regulaarselt kontrollitud ja tervislik. Kraanivee eelistamine aitab sa\u0308a\u0308sta keskkonda!"}, {"text_idx": "#000001", "text": "90% tallinlastest saavad joogivee U\u0308lemiste veepuhastusjaamast ja 10% po\u0303hjavee puurkaevudest (No\u0303mme, Meriva\u0308lja, Tiskre). Keskmine tallinlane tarbib kraanivett 95 l/o\u0308o\u0308p. Joogiveele kehtivad u\u0308hed ja samad ranged no\u0303uded, so\u0303ltumata sellest, kas joogiveeallikaks on puurkaev vo\u0303i pinnaveekogu."}, {"text_idx": "#000002", "text": "Po\u0303hjavesi tuleb su\u0308gavalt maa seest, on reeglina mikrobioloogiliselt puhas, kuid mineraalide rohke (nt raud, mangaan) ja vajab enamasti filtreerimist. Pinnavee puhastamise protsess on pikem ja keerukam, vett puhastatakse mehaaniliselt, keemiliselt ning protsessi lo\u0303pus desinfitseeritakse. Desinfitseerimine ha\u0308vitab patogeensed mikroorganismid, sh ennetab nende vo\u0303imalikku teket ja kasvu vee jaotusvo\u0303rgus. Kui po\u0303hjavee omadused pu\u0308sivad stabiilsena aastaringselt, siis pinnavee omadused muutuvad pidevalt. Na\u0308iteks temperatuur, mis pinnaveel vo\u0303ib suvel olla u\u0308le 20 \u00b0C ja talvel ko\u0303igest 1\u00b0C, po\u0303hjavee temperatuur on aga aastaringselt 7-10\u00b0C."}, {"text_idx": "#000003", "text": "Torustiku kvaliteet. Torustiku seisukord, vanus ja materjal mo\u0303jutavad joogivee kvaliteeti. Vanemad metalltorud kipuvad roostetama ja tulemuseks vo\u0303ib olla kollane vo\u0303i pruunikas kraanivesi. Erinevad setted loovad omakorda soodsad tingimused bakterite kasvuks, misto\u0303ttu on torustiku, kraanide ja segistite regulaarne hooldamine oluline ennetav tegevus. U\u0308htlasi tuleks va\u0308ltida pikaaegset vee seismist torustikus, mis samuti loob soodsad tingimused bakterite kasvuks. Pikalt torus seisnud ehk kasutamata vesi ei pruugi enam sobida joogiveeks. Na\u0308iteks, kui koolimajad on suvel kuu aega suletud, veetarbimine on va\u0308ike vo\u0303i puudub, siis tasub enne o\u0303ppeto\u0308o\u0308 alustamist teostada po\u0303hjalik loputus, ja\u0308ttes kraanid mo\u0303neks tunniks avatuks, et seisev vesi asendada va\u0308rske joogiveega."}, {"text_idx": "#000005", "text": "Analu\u0308u\u0308situlemused. Meie iga-aastane Kantar Emori korraldatud kliendirahulolu-uuring na\u0308itab, et ligi 90% klientidest usaldavad kraanivett ja joovad seda hea meelega. Analu\u0308u\u0308sime kraanivee kvaliteeti regulaarselt proovivo\u0303tupunktides u\u0308le linna ja kinnitame, et kraanivett on turvaline juua kogu meie teeninduspiirkonnas. Kraanivesi peab vastama nii mikrobioloogilistele kui keemilistele kvaliteedina\u0308itajatele. Analu\u0308u\u0308sid teostame akrediteeritud laboris ning proovid vo\u0303tab atesteeritud proovivo\u0303tja, et saaksime veenduda tulemuste o\u0303igsuses ja joogivee turvalisuses. 2022 a. vo\u0303tsime meie opereerimispiirkonnast 3086 veeproovi, millest 99,84% vastas ko\u0303ikidele normidele. Joogivee kvaliteedi, U\u0308lemiste ja\u0308rve ja po\u0303hjavee kvaliteedi kohta leiad infot meie kodulehelt.. Samuti on joogivee kvaliteedi andmed na\u0308htavad Terviseameti infosu\u0308steemis."}, {"text_idx": "#000006", "text": "Torustiku hooldus. Ko\u0303rge joogivee kvaliteedi tagamiseks teostame torustiku ennetavat hooldust. Alates ka\u0308esolevast aastast hooldame joogivee torustikku ka ja\u0308a\u0308pesu tehnoloogia abil, mille ka\u0308igus ja\u0308a\u0308mass liigutatakse la\u0308bi ta\u0308navatorustiku, et eemaldada sinna aja jooksul kogunenud setted. Juuni alguse seisuga on ja\u0308a\u0308pesuga hooldatud u\u0308le 50 km torustikku. Lisaks peseme torustikku ka o\u0303hk-vesi meetodil ning teostame vajadusel loputusi. Juuni lo\u0303pus oleme ennetavat hooldust tegemas Pirita linnaosas ja teavitame enda kliente sellest va\u0308hemalt 5 to\u0308o\u0308pa\u0308eva ette."}]